ఇటీవలి కాలంలో తెలుగు సినీ పరిశ్రమను పైరసీ కంటే ఎక్కువగా లీకుల వ్యవహారం వేధిస్తోంది. ‘అత్తారింటికి దారేది’ సగం సినిమా విడుదలకు ముందే ఇంటర్నెట్లో ప్రత్యక్షమైంది. అలాగే ‘బాహుబలి’ సినిమా కూడా లీకుల బారిన పడింది. ఇటీవల ‘దువ్వాడ జగన్నాథమ్’ను సినిమా ఏకంగా ఫేస్బుక్లో పెట్టేశారు.    త్వరలో విడుదల చేద్దామనుకుంటున్న ‘జై లవకుశ’ టీజర్ను కూడా తాజాగా లీక్ చేసేశారు.‘జై లవకుశ’ టీజర్ లీక్ వ్యవహరంతో మహేష్ జాగత్రపడ్డాడట. మహేష్-మురుగదాస్ కాంబినేషన్లో ‘స్పైడర్’ సినిమా తెరకెక్కుతున్న విషయం తెలిసిందే. ఈ సినిమా మొదటి టీజర్ కొన్ని రోజుల క్రితం విడుదలై దేశవ్యాప్తంగా అద్భుతమైన స్పందనను దక్కించుకుంది. త్వరలో రెండో టీజర్ను విడుదల చేయాలని భావిస్తున్నాడు మహేష్. ప్రస్తుతం ఈ టీజర్ను చెన్నైలో ఎడిటింగ్ చేస్తున్నారట. ఈ టీజర్ కూడా లీక్ అయితే అది తమకు చాలా ఇబ్బంది అని భావిస్తోందట చిత్ర యూనిట్. ఎందుకంటే ఈ రెండో టీజర్లో సినిమా కంటెంట్ ఎలా ఉండబోతోందో చెప్పనున్నారట. అందుకే కీలక వ్యక్తులను తప్పించి ఎవరినీ ఎడిటింగ్ రూమ్లోనికి రానివ్వడం లేదట. ఎడిటింగ్ రూమ్ సమీపంలో కట్టుదిట్టమైన భద్రతా ఏర్పాట్లు చేశారట.
iteevali kaalamlo telugu cinee parisramanu pairasee kante ekkuvagaa leekula vyavahaaram vedhistondi. ‘attaarintiki daredi’ sagam sinima vidudalaku munde internetlo pratyakshamaindi. alaage ‘bahubali’ sinima kuudaa leekula baarina padindi. iteevala ‘duvwada jagannatham’nu sinima ekamgaa fasebuklo pettesaaru.    twaralo vidudala cheddamanukuntunna ‘jai lavakusa’ teasernu kuudaa taajaagaa leak chesesaru.‘jai lavakusa’ teaser leak vyavaharamtho mahesh jagatrapaddadata. mahesh-murugadas combinationlo ‘spider’ sinima terakekkutunna vishayam telisinde. ee sinima modati teaser konni rojula kritam vidudalai desavyaaptamgaa adbhutamaina spandananu dakkinchukundi. twaralo rendo teasernu vidudala cheyalani bhaavistunnaadu mahesh. prastutam ee teasernu chennailo editing chestunnarata. ee teaser kuudaa leak ayithe adhi tamaku chala ibbandi ani bhavistondata chitra unit. endukante ee rendo teaserlo sinima content ela undabotondo cheppanunnarata. anduke keelaka vyaktulanu tappinchi evarinee editing roomloniki ranivvadam ledata. editing room sameepamlo kattudittamaina bhadrata erpaatlu chesarata.